Wolfgang Geldmacher

Wolfgang Geldmacher (født 21. september 1903 i Frankfurt am Main, død januar 1951) var en tysk forretningsmann, for ettertiden kjent for sitt antinazistiske arbeide i Norge under andre verdenskrig.

Bakgrunn og virke 
Geldmacher hadde teknisk og økonomisk utdannelse, og begynte å arbeide i den byggetekniske bransjen. Han ble bosatt i Norge fra 1932, etter å ha besøkt landet mange ganger tidligere. I Norge drev han egen forretning i bygningsbransjen. Han var gift med den norske kvinnen Randi Eckhoff.

Geldmacher var antinazist, og før deportasjonen av de norske jødene i 1942 hadde han via de tyske forbindelsene sine fått rede på hva som var i ferd med å skje. Han satte da norske venner og motstandsfolk i gang med å advare de jøder de kunne nå.

Geldmacher ble arrestert i Oslo i 1943, men på vei til Tyskland lykkes han å hoppe av toget. Geldmacher ble avslørt av blant annet dobbeltagenten Otto Robsahm. Han gikk så i dekning som pasient på et sinnssykehus, før han klarte å ta seg til Stockholm.

Referanser

Kilder 
 
 
 Pryser, Tore. Svik og gråsoner: Norske spioner under 2. verdenskrig. Spartacus forlag, Oslo 2010 ISBN 9788243005075

Personer fra Frankfurt am Main
Tyske forretningsfolk
Tyskere fra andre verdenskrig
Opposisjonelle under det tredje rike